GiliGold/VAD_KnessetCorpus huggingface dataset:
יריב לוין: אני מבין שהסיכום היה שזה יאושר, אבל אני מציע שמה שאנחנו נקבע כאן, שלא יהיה באישור הזה משום תקדים לעניין השימוש בסעיף הזה.
יריב לוין: נסכים שאנחנו משתמשים בזה באופן טכני נוכח העובדה שישנה הסכמה כללית מהסוג הזה, ופשוט רוצים לעגן אותה בהחלטה כי אני מבין שזה היה הסיכום, שהעניין הזה יעוגן בהחלטה מחייבת.
דב חנין: ההסכמה היתה שההסכמות האלה תובאנה בפני ועדת הכנסת.
ארבל אסטרחן: אפשר לחלק, לראות מה מהווה פה ממש סטייה מהוראות מפורשות של התקנון, ואז בעצם זה מחייב החלטה פורמלית, לבין דברים שאפשר בהסכמות.
ארבל אסטרחן: הפטור הוא החלטה, זה ברור, אבל כאן לא מדובר בסדרי דיון מיוחדים.
ארבל אסטרחן: יש את העניינים של הוועדה, זאת אומרת עד מתי מגישים הסתייגויות ומתי יהיו הדיונים בהסתייגויות, והצבעות – זה לא ממש סדרי דיון מיוחדים שוועדת הכנסת נדרשת - - -
יריב לוין: אגיד דבר נוסף.
יריב לוין: אני הרי גם לא מתערב בסדרי העבודה של הוועדות.
דב חנין: לא, אבל פה יש התערבות.
יריב לוין: כן, ולכן אני אומר – המקרה הזה הוא חריג שבחריג, שהגיעו להסדר, רוצים לעגן אותו, הוא לא תקדים לשום דבר.
דב חנין: הוא לא כמקשה אחת.
יריב לוין: הוא גם לא תקדים לכלום.
יריב לוין: אין לי סמכות מהיום להתחיל להורות ליושב-ראש ועדת הפנים מתי הוא מצביע על הסתייגויות ואיך הוא מצביע עליהן, זה ברור לחלוטין, ואני מוכן שזה יהיה גם חלק מההחלטה.
יריב לוין: כלומר, ועדת הכנסת תקבע שהיא מאשרת את ההסדר הזה נוכח ההסכמות, מבלי שיהיה בכך תקדים – לא לעניין הנושאים שבהם ההסדר הזה עוסק ולא לעניין ההתערבות של הוועדה, לא בעבודתן של ועדות ולא בשימוש בסעיף כזה או אחר מסמכויותיה בתקנון לעניין הזה.
ארבל אסטרחן: קודם כול, ההצעה הזאת היא באמת חריגה ושונה מאוד מכל הצעה אחרת.
יריב לוין: כן, אבל אני חושב שזה יהיה הכי נכון.
ארבל אסטרחן: אפשר לומר גם שזה לא תקדים, אבל אני חושבת שזה בהחלט יכול להיות מקרה שבו אפשר לקבוע סדרי דיון מיוחדים לאור ההיקפים העצומים.
יריב לוין: זה בסדר, לא צריך את זה.
יריב לוין: אני לא רוצה להיכנס עכשיו לשאלה מתי קובעים, מתי לא קובעים; אם אפשר להשתמש, אי-אפשר להשתמש, אנחנו מסכימים לגמרי.
דב חנין: אנחנו מסכימים שזו החלטה יוצאת דופן שאין בה כדי להוות תקדים.
יריב לוין: החלטה יוצאת דופן, שאין בה כדי להשליך לא לכאן ולא לכאן, היא לא תקדים והיא גם בשום אופן לא הסכמה גם של ועדת הכנסת שהיא מתערבת ויש לה סמכות להתערב או יכולה להתערב בניהול העניינים הפנימיים של ועדה כזו או אחרת, אלא נוכח העובדה שיש הסכמה כזאת ורוצים לעגן אותה כאן, אנחנו הפורום שצריך לקבל את ההחלטה הזאת, שאלמלא ההסכמה הזאת אין שום ביטחון שבכלל יכולנו לדון בהסדרים האלה, לא כל שכן לאשר אותם ולחייב אותם, וגם אין ביטחון שלא, אני רק אומר – אנחנו לא קובעים פה שום תקדים.
ארבל אסטרחן: אפשר לומר שכל מה שקשור לוועדה, הוועדה רושמת בפניה.
יריב לוין: לא, אני לא רוצה.
דב חנין: זה הכול מקשה אחת.
יריב לוין: זה מקשה אחת, אי-אפשר לפרק את זה עכשיו לחלקים.
ארבל אסטרחן: אני רוצה לוודא.
ארבל אסטרחן: במליאה, הנמקת ההסתייגויות ביום ג' כל היום, היא לא בהכרח תהיה קשורה למספר ההסתייגויות שהוגשו.
ארבל אסטרחן: איך תיעשה חלוקת הזמן?
ארבל אסטרחן: בהסדרים אנחנו קובעים תמיד את חלוקת הזמן.
דב חנין: כיוון שהקואליציה קיבלה שעה, היא תצטרך לנהל את השעה הזאת, ויתר הזמן הוא של האופוזיציה.
דב חנין: סיעות האופוזיציה יצטרכו להגיע להסכמה ביניהן, כשעוד לא נכנסנו לפרטים האלה.
דב חנין: זה לא צריך להיות עניינו של יושב-ראש הקואליציה.
יריב לוין: בסדר, אבל זה לא חשוב.
ארבל אסטרחן: אבל זה חלק מהעניין.
ארבל אסטרחן: זה ברור שזה לא יהיה בהתאם למספר ההסתייגויות שהוגשו, זמן הדיבור.
יריב לוין: לא, מה אכפת לי איך הם מחלקים.
דב חנין: זה יהיה לפי מה שסיעות האופוזיציה יגיעו להסכמה ביניהן.
דב חנין: יכול להיות שזה יהיה קורלטיבי למספר ההסתייגויות, יכול להיות שלא.
דב חנין: זו המסגרת, בתוכה הם יצטרכו להסתדר.
יריב לוין: הם באים ואומרים – קחו אותנו, אנחנו מקשה אחת.
יריב לוין: אנחנו מסכימים – מה נעשה בינינו, אנחנו כבר נסתדר.
יריב לוין: גם אם נסכים ונחליף בדרך, זה לא ענייננו.
יריב לוין: אני מציע לאשר את ההסדר הזה.
יריב לוין: בקשת הממשלה להקדמת הדיון בהצעת חוק התכנון והבנייה, התש"ע-2010, לפי סעיף 88 לתקנון הכנסת, לפני הקריאה השנייה והשלישית
יריב לוין: עכשיו אנחנו נאשר, במסגרת וכהשלמה להסדר – ושוב, אף מבלי שבעניין הזה יהיה כדי איזשהו תקדים, שהרי אין חולק שהחוק הזה שנדון כבר שנתיים, אם יידון שבוע קודם או שבוע אחר כך, מבחינת הפטור מחובת הנחה לא זה המקרה שכנראה יש בו דחיפות שמצדיקה את הפטור, אבל כחלק מההסכם זאת ההסכמה וההבנה.
דב חנין: גם כחלק מההסכם, ואני מבקש שגם הרציונל של העניין הזה יירשם בפרוטוקול.
דב חנין: אנחנו בעצם מאפשרים למערכות הטכניות של הכנסת באמת את המינימום של הזמן, שזה חודש של הפגרה, בלי פסח, לעבוד על התהליך המורכב והמסובך של הכנסת החוק לקריאה שנייה ושלישית – ניסוח וכדומה - והמטרה היא שהדבר הזה באמת ייעשה לאורך הפגרה.
דב חנין: זה באמת חריג מיוחד במינו, וכמובן הממשלה מאוד מעוניינת שהחוק יקודם במהירות המרבית, לכן היא מבקשת שמייד לאחר הפגרה אפשר יהיה לדון בזה, וזה מחייב כרגע פטור מחובת הנחה כדי שכל המערכת הזאת תיכנס לתוקף.
ירדנה מלר-הורוביץ: זאת אומרת שהוא יונח ביום שני הראשון לאחר הפגרה, ולכן הפטור.
יריב לוין: ברור, ויתחיל התהליך במליאה.
יריב לוין: אושר – שוב, כמשהו שהוא חריג בנסיבות ההסדר האמור וכחלק ממנו.
יריב לוין: אני מודה לחבר הכנסת חנין ולכל העושים במלאכה.
דב חנין: ו.
דב חנין: קביעת הוועדה לדיון בהצעת חוק לתיקון פקודת הנישואין והגירושין (רישום) (אזורי רישום לנישואין של בני זוג), התשע"ב-2011, הצעת חברת הכנסת פניה קירשנבאום
דוד: בשעה 09:00 יש לי ישיבת ועדה ואנשים מחכים לי, ומחכים שם חברי כנסת.
יריב לוין: זה טוב, אני גם רוצה שאתה תסיים דברים אצלך כי אז יתפנה לך זמן.
יריב לוין: רבותי, לבקשתו של יושב-ראש ועדת החוקה, חוק ומשפט, שכבר העברנו אליו את חוק המחשבים היום, עוד טרם שהגיע הנה - - -
דוד: כך היה צריך להיות.
דורית ואג: עוד יש את הגנת הפרטיות.
יריב לוין: אנחנו עוברים לקביעת ועדה לדיון בהצעת חוק לתיקון פקודת הנישואין והגירושין (רישום) (אזורי רישום לנישואין של בני זוג), התשע"ב-2011, הצעת חברת הכנסת פניה קירשנבאום.
יריב לוין: אני מבין שישנו הסדר, על דעת יושב-ראש ועדת הפנים והגנת הסביבה, על דעת יושב-ראש ועדת החוקה ועל דעת המציעים, שההצעה הזאת תעבור לוועדת החוקה, חוק ומשפט, וכך אני מציע שנעשה.
יריב לוין: ז.
יריב לוין: בקשה להעברת הצעת חוק פקודת הנישואין והגירושין (רישום) (אזורי רישום), התש"ע-2009, של חבר הכנסת עתניאל שנלר, מוועדה לוועדה אחרת
יריב לוין: בהתאם לכך, גם בקשה להעברת הצעת חוק פקודת הנישואין והגירושין (רישום) (אזורי רישום), התש"ע-2009, של חבר הכנסת עתניאל שנלר, מוועדה לוועדה אחרת, על-פי נוסח הבקשה המחודש והמתוקן שהונח על שולחננו היום על-ידי יושב-ראש ועדת החוקה, חוק ומשפט, וגם זה כפי שאני מבין בהסכמת יושב-ראש ועדת הפנים והגנת הסביבה.
יריב לוין: לפיכך, על מנת שאפשר יהיה לדון בשתי ההצעות האלה יחד בוועדת החוקה, אנחנו נעביר גם את זה לוועדת החוקה, חוק ומשפט.
יריב לוין: מ י בעד?
יריב לוין: נמנעים – אין הבקשה להעביר את הצעת חוק פקודת הנישואין והגירושין (רישום) (אזורי רישום), התש"ע-2009, לדיון בוועדת החוקה, חוק ומשפט נתקבלה.
יריב לוין: רבותי, בוקר טוב, אני פותח את הישיבה.
יריב לוין: על סדר היום נושא אחד: קביעת ועדה לדיון בהצעת חוק המפלגות (תיקון - חובת רישום כמפלגה), התשע"ב-2012 (פ/4028/18) של חבר הכנסת יריב לוין וקבוצת חברי כנסת.
יריב לוין: היה סיכום על דעתו של יושב-ראש ועדת החוקה, חוק ומשפט, שהחוק הזה יעבור לוועדת הכנסת.
יריב לוין: במליאה נשמעה הצעה להעביר לוועדה לענייני ביקורת המדינה.
יריב לוין: יו"ר הוועדה לענייני ביקורת המדינה הודיע לי שהוא מוכן לדון בחוק אם אנחנו נציע להעביר אותו, אבל אני בכל זאת מציע שאנחנו נשאיר את החוק בוועדת הכנסת ונדון בו כאן.
יריב לוין: אני חושב שזה גם הפורום הנאות והנכון, וגם יאפשר לקדם אותו עד כמה שניתן, בצורה טובה ומהירה.
יריב לוין: מי בעד לקבוע שהחוק יעבור לוועדת הכנסת?
יריב לוין: בעד ההצעה להעביר את החוק לוועדת הכנסת – פה אחד
יריב לוין: סליחה על העיכוב.
יריב לוין: אנחנו נתחיל עם הנושא הראשון על סדר-היום: פניית יושב-ראש הכנסת בדבר ישיבות הכנסת בשבוע פורים.
ירדנה מלר-הורוביץ: בשבוע פורים, צום תענית אסתר חל ביום רביעי בשבוע, י"ג באדר, 7 במרץ.
ירדנה מלר-הורוביץ: הנושא נדון בנשיאות הכנסת, והיתה בקשה שיושב-ראש הכנסת יפנה, ואכן הפנייה נעשית.
ירדנה מלר-הורוביץ: אני חתומה עליה בשמו של היושב-ראש.
ירדנה מלר-הורוביץ: הפנייה היא לבטל את הישיבה ביום רביעי, ולהקדים את הישיבה ביום ג' לשעה 15:00, ולקיים את הדיונים בחקיקה הפרטית, בהצעות חוק פרטיות שבדרך כלל נדונות ביום ד' בשבוע.
ירדנה מלר-הורוביץ: זו הבקשה, ואנחנו נשמח את תאשרו אותה.
ירדנה מלר-הורוביץ: אנחנו השתהינו עם הפנייה לוועדה משום שרצינו לעשות את זה בתיאום עם הממשלה.
ירדנה מלר-הורוביץ: כשזה עלה בישיבת הנשיאות, אמר המשנה למזכיר הממשלה שהוא יבדוק את זה.
ירדנה מלר-הורוביץ: הממשלה דנה בזה, וקיבלנו השבוע תשובה שזה נוח להם, והם בהחלט מסכימים לכך.
יריב לוין: האם יש הערות, התייחסויות?
ישראל אייכלר: אני מברך על ההצעה הזאת.
ישראל אייכלר: זה עוזר לאנשים שצמים, וגם לאלו שלא צמים זה לא מפריע.
יריב לוין: אני מבין שמבחינת הוועדות אין שינוי.
ירדנה מלר-הורוביץ: ועדה שתרצה לקיים ישיבות תשב.
ירדנה מלר-הורוביץ: אנחנו מדברים רק על ישיבת המליאה.
ירדנה מלר-הורוביץ: לכן, השארנו את זה פתוח.
יריב לוין: פה אחד' אין מתנגדים, אין נמנעים.
יריב לוין: אני עובר לנושא השני: תיקוני תקנון הכנסת, המשך הדיון בפרק הוועדות.
ארבל אסטרחן: היינו אמורים לחזור לנושא הרביזיה.
ארבל אסטרחן: חבר הכנסת גפני היה אמור להגיע?
קריאות: הוא היה פה.
יריב לוין: בסדר, אז אנחנו נמשיך עם זה.
יריב לוין: כשחבר הכנסת גפני יבוא נוכל להיכנס לזה.
יריב לוין: בינתיים אפשר להמשיך.
ארבל אסטרחן: סעיף הרביזיה - דיון מחדש, היה הסעיף האחרון שדנו בו, שהוא סעיף 16.
ארבל אסטרחן: הסעיף הבא הוא סעיף 17 שהוא בא להחליף את סעיף 112 הנוכחי בתקנון עם מספר שינויים.
ארבל אסטרחן: זה הסעיף שעוסק במצב שבו נושאים מתעכבים בוועדה מוועדות הכנסת, ומה הן הסמכויות של חברי הכנסת בעניין הזה.
ארבל אסטרחן: סעיף 112 הנוכחי אומר שאם עברו שלושה חודשים מיום שעניין נמסר לוועדה, בין אם זה הצעת חוק או הצעה לסדר, והוועדה לא כללה את זה בסדר-היום, חבר הוועדה רשאי לפנות לוועדת הכנסת ולבקש את התערבותה.
ארבל אסטרחן: אני חייבת לומר שאני לא זוכרת מצב שהיתה פנייה כזאת של חבר ועדה מסוים לוועדת הכנסת ושוועדת הכנסת דנה בזה.
ארבל אסטרחן: ולכן, בנוסח המוצע ההוראה הזאת אינה נכללת.
ארבל אסטרחן: סעיף קטן (ב) בסעיף 112 אומר שאם עברו שישה חודשים מיום שעניין עבר לוועדה, בין אם זה הצעת חוק או הצעה לסדר, והוועדה לא הניחה מסקנות או החזירה את החוק לקריאה במליאה, יו"ר הוועדה יודיע על זה בכתב ליו"ר הכנסת ועל הסיבות לכך, וכך ייעשה מידי פעם אם עברו שישה חודשים נוספים.
ארבל אסטרחן: גם ההוראה הזאת לא ממש מיושמת, וגם אותה מוצע שלא לכלול בתקנון החדש.
ארבל אסטרחן: הוראה נוספת בתקנון בסעיף 112 הנוכחי היא שח"כ שיזם הצעת חוק פרטית או הצעה לסדר, ועברו שישה חודשים מהיום שהם עברו לוועדה, הוא יכול אם הוועדה לא סיימה את הדיון לפנות לוועדת הכנסת ולבקש את התערבותה, והיא יכולה לקצוב לוועדה זמן נוסף, וגם להעביר את המשך הדיון לוועדה אחרת תוך קציבת זמן.
נאזם בדר: לא סיימה, או שלא העלתה לסדר-היום?
ארבל אסטרחן: סיימה.
זאב אלקין: אגב, זה כולל גם הצעות חוק שעברו נניח קריאה שנייה ומחכים לשנייה ושלישית?
ארבל אסטרחן: אמרתי מה קיים.
ארבל אסטרחן: סעיף 17 - הכותרת היום היא הודעה על עבודת הוועדה כי שם יש איזשהו דגש על זה שוועדה שעניין מתעכב בה צריכה להודיע.
ארבל אסטרחן: עכשיו מוצע שהוא ייקרא: עיכוב בעבודת ועדה, והוא ייקרא כך: עברו שישה חודשים מהיום שהצעת חוק או עניין אחר הועברו לדיון בוועדה על ידי הכנסת או על ידי נשיאות הכנסת, והנושא לא נכלל בסדר יומה של הוועדה בתקופה האמורה, רשאי היוזם לפנות לוועדת הכנסת ולבקש את התערבותה; ואולי פה גם נגיד שאם זה הצעת חוק ממשלתית, יכולה גם הממשלה באמצעות פנייה בכתב של מזכיר הממשלה, כמו שלאחרונה תיקנו בסעיפים בפרק החקיקה.
ארבל אסטרחן: זאת אומרת, שישה חודשים והנושא לא נכלל בסדר-היום.
ארבל אסטרחן: ועדת הכנסת יכולה לקצוב זמן נוסף ל- - -
זאב אלקין: לא עצם ההצבעה.
יריב לוין: לא, רק דיון.
יריב לוין: הצבעה אנחנו לא מחייבים אף פעם.
ארבל אסטרחן: סדר-היום.
ארבל אסטרחן: ועדת הכנסת יכולה לקצוב זמן נוסף לוועדה כדי שהיא תביא את דיוניה לסיום ולהצבעה במשך פרק זמן זה.
ארבל אסטרחן: זאת אומרת, נוכל להגיד לה: אנחנו מבקשים שתוך חודש תסיימי את הדיון, ורשאית היא להעביר את הדיון לוועדה אחרת, לרבות תוך קציבת זמן כאמור.
ישראל אייכלר: יריב, כן כתוב להצבעה, זה דיוניה לסיום ולהצבעה.
ארבל אסטרחן: הוא יכול לפנות אחרי חצי שנה אם זה לא נכלל בסדר-היום.
יריב לוין: להצבעה - אנחנו לא יכולים לחייב אותו להצביע.
ארבל אסטרחן: לא יכולים לחייב את הוועדה לסיים?
זאב אלקין: מה הניסוח היום?
ארבל אסטרחן: היום: כדי שתביא את דיוניה לסיום ולהצבעה.
ארבל אסטרחן: יש היום סמכות לוועדת הכנסת להגיד לוועדה: אנחנו נותנים לך עוד חודש - - -
זאב אלקין: אבל היא לא יכולה לכפות את זה.
ארבל אסטרחן: מה זה "לכפות"?
ארבל אסטרחן: כתוב שוועדת הכנסת רשאית לקצוב זמן לאותה ועדה כדי שזו תביא את דיוניה לסיום ולהצבעה.
יריב לוין: לסיום, אבל היא לא מחייבת אותה ל- - -.
יריב לוין: כן, אוקיי.
ארבל אסטרחן: היא כן.
זאב אלקין: היום כן.
ארבל אסטרחן: כן, לסיום והצבעה.
ארבל אסטרחן: וכתוב: ורשאית היא להעביר את המשך הדיון לוועדה אחרת תוך קציבת זמן.
ארבל אסטרחן: אם היא מעבירה לוועדה אחרת היא חייבת לקצוב זמן.
ארבל אסטרחן: פה כתוב: לרבות תוך קציבת זמן.
ארבל אסטרחן: היום אם היא מעבירה לוועדה אחרת היא לא חייבת לקצוב לה זמן.
יריב לוין: אני הייתי כותב: ורשאית לקצוב זמן נוסף לוועדה להמשך הדיון, ולא לקבוע אם זה - - -
זאב אלקין: אתה משנה את מה שיש היום.
זאב אלקין: גם כך זה הרי נשק גרעיני שלא מפעילים אותו כמעט אף פעם, אם בכלל.
זאב אלקין: אבל אם אתה מוריד את זה לגמרי כאופציה תיאורטית אז אתה לא משאיר שום כלי בידי הכנסת להתמודד.
יריב לוין: לא, אבל אתם מבינים שהתוצאה הסופית היא שאתה מחייב את כל הוועדות לגמור בשישה חודשים כל דבר.
יריב לוין: אלא אם לא דנו.
יריב לוין: אני אגיד לכם מה הבעיה.
יריב לוין: הרי נוצר מצב אבסורדי שאם הוא דן והוא לא הצביע, אין בעיה.
יריב לוין: ואם הוא לא דן אז אומרים לו: אנחנו עכשיו גם נגיד לך מתי להצביע?
יריב לוין: מה זה קשור?
זאב אלקין: אם הוא לא הצביע אפשר לפנות לוועדת הכנסת.
יריב לוין: לא, אי-אפשר.
זאב אלקין: לא, בסעיף של היום.
ארבל אסטרחן: אם עברו שישה חודשים יו"ר הוועדה צריך להגיד, ואז כתוב:
ארבל אסטרחן: חבר כנסת שיזם הצעת חוק פרטית ועברו שישה חודשים מהיום שאלה הועברו לוועדה, רשאי - - -
זאב אלקין: וועדה לא החזירה את זה למליאה, נכון?
ארבל אסטרחן: רשאי אם הוועדה לא פעלה כאמור ב-(ב).
ארבל אסטרחן: (ב) אומר לא החזירה למליאה.
זאב אלקין: אז כן, היום יש אופציה לפנות דווקא לנושא של הצבעה, לא רק על נושא של דיון.
זאב אלקין: ואתה צודק שלא צריך לשנות גם את זה.
זאב אלקין: צריך להיות פה היגיון.
זאב אלקין: אי-אפשר לתת - - -
ארבל אסטרחן: למרות שהיום לא כתוב שוועדה חייבת לסיים תוך חצי שנה.
ארבל אסטרחן: כתוב שאם היא לא עשתה את זה, יו"ר הוועדה יודיע, ואז - - -
זאב אלקין: לא, גם פה לא כתוב שהיא חייבת לסיים.
זאב אלקין: פה כתוב שיש זכות של היוזם אם עברו שישה חודשים וזה לא הסתיים - - -
יריב לוין: שם יש זכות של הממשלה?
יריב לוין: בנוסח הקיים?
ארבל אסטרחן: כתוב: חבר כנסת שיזם הצעת חוק פרטית.
ארבל אסטרחן: .. - לא.
יריב לוין: לא, ולא במקרה.
יריב לוין: זה לא במקרה, כי אם אנחנו ניתן לממשלה אפשרות לחייב לקיים הצבעות בוועדות – לא בא בחשבון.
זאב אלקין: שוב, זה דרך ועדת הכנסת.
ארבל אסטרחן: פה צריך לומר שיו"ר הכנסת הציע אפילו להרחיב.
ארבל אסטרחן: הוא אמר שהוא חושב שיש לתת לוועדת הכנסת איזושהי סמכות גם כאשר יו"ר ועדה מעכב סיום דיון גם אם לא עברה חצי שנה.
ארבל אסטרחן: עבר אליו איזה חוק קטן, והוא - - -
זאב אלקין: חצי שנה זה פרק זמן - - -.
זאב אלקין: במיוחד כשהפגרה נספרת בפנים אז זה פרק זמן - - -.
ארבל אסטרחן: צריך לזכור שברגע שהוועדה החלה לדון אי-אפשר לעשות העברה מוועדה לוועדה לפי פרק החקיקה.
ארבל אסטרחן: זאת אומרת, אם יו"ר ועדה התחיל לדון והוא לא מביא להצבעה חודשים, לא תהיה סמכות לוועדת הכנסת לפני שעברה חצי שנה, אבל אין גם סמכות להעביר - - -
זאב אלקין: אגב, שהיום יש.
זאב אלקין: היום יש סמכות להעביר.
ארבל אסטרחן: לא, תיקנו את - - -
זאב אלקין: בנוסח הישן היתה סמכות, פשוט היתה מסורת לא לעשות.
ארבל אסטרחן: הנושא של העברה מוועדה לוועדה לא היה מעוגן בתקנון.
ארבל אסטרחן: ברגע שהוא הוכנס לתקנון, נקבע שזה רק כל עוד הוועדה לא החלה לדון, אלא אם יו"ר הוועדה מסכים.
נאזם בדר: בפועל מה שמומש במקרה אחד - בטח יריב זוכר אותו - בקדנציה הזאת, כאשר לא הוצב על סדר-היום.
נאזם בדר: לא שהסתיים דיון בנושא של הצעת חוק, אלא זה לא הוצב על סדר-היום.
ירדנה מלר-הורוביץ: אז לא התחיל הדיון.
ארבל אסטרחן: נכון, אז לא התחיל הדיון.
ירדנה מלר-הורוביץ: ואז הוא יכול לבקש העברה לוועדה.
ירדנה מלר-הורוביץ: אבל אם הוא התחיל את הדיון והשהה את זה חצי שנה, אז הוא לא יוכל לבקש העברה לוועדה.
זאב אלקין: לא, הוא יוכל.
זאב אלקין: אחרי חצי שנה הוא יוכל.
ירדנה מלר-הורוביץ: עד חצי שנה הוא לא יוכל לבקש להעביר לוועדה אחרת.
זאב אלקין: יריב, מבחינת הניסוח אפשר להבהיר וכו'.
זאב אלקין: אבל מבחינת התוכן, לפחות מבחינת חקיקה פרטית, לא נשנה סטאטוס-קוו שיש היום.
יריב לוין: מבחינת חקיקה פרטית אין לי בעיה, אבל לא הממשלה.
זאב אלקין: לא לכאן ולא לכאן.
יריב לוין: אין לי בעיה, אבל לא הממשלה.
ארבל אסטרחן: אוקיי, וגם פרטית זה רק היוזם.
זאב אלקין: ברור, זה מאוד חשוב.
ארבל אסטרחן: אז לממשלה לא לתת סמכות אף פעם, בשום מקרה?
יריב לוין: אחרת היא תשתלט על הכנסת באותה שנייה.
יריב לוין: זו הרי אותה בעיה שיש לנו כל הזמן.
זאב אלקין: אם היא לא מצליחה את זה בוועדה, למה אתה חושב שהיא תצליח בוועדת הכנסת?
זאב אלקין: היא הרי צריכה החלטה של ועדת הכנסת.
יריב לוין: אבל אם אני יכול לתת פה - - -.
יריב לוין: אני אגיד לך את האמת, זה לא - - -
זאב אלקין: לא, צריכה להיות לממשלה איזושהי - - -
יריב לוין: לממשלה היום אין, אני לא אתן לה מה שאין לה.
יריב לוין: לא אתן לה, אין שום סיבה.
יריב לוין: אל תעשו את זה, כי אני אומר לכם עוד הפעם שאנחנו אחר כך נמצא את עצמנו במצבים שיפעילו עלינו פה מכבשים שאי-אפשר יהיה להתמודד איתם.
ארבל אסטרחן: מה זה "מכבשים"?
ארבל אסטרחן: חצי שנה עבר חוק ממשלתי - - -
יריב לוין: זה חלק מהכוח של יושב-ראש ועדה להגיד לו: כן, אתם לא עושים א', ב', ג' שהתחייבתם לעשות, ועד שלא תעשו זה לא יזוז.
יריב לוין: זה חלק מהשיח פה, אחרת אנחנו נשארים בלי שום כלים.
משה גפני: אדוני היושב-ראש, אני מבין שעברת כבר על הרביזיות?
יריב לוין: אנחנו אמרנו שאנחנו נחזור אליהן ברגע שתבוא.
יריב לוין: נסיים את הסעיף הזה, ונדלג חזרה אחורה לרביזיה.
יריב לוין: ארבל, אם כך, אני מציע לסכם שאנחנו משאירים את זה במתכונת הקיימת שהיא כנראה בסך-הכול טובה.
יריב לוין: אפשר לשפר את הניסוח שלה.
ארבל אסטרחן: אני רוצה לוודא שהצעות חוק ממשלתיות אנחנו מוציאים מפה בכלל.
ארבל אסטרחן: ולגבי הצעות חוק פרטיות, היוזם יכול לפנות אחרי חצי שנה.
ארבל אסטרחן: את השלושה חודשים מורידים שחבר ועדה יכול לפנות לוועדת הכנסת.
ארבל אסטרחן: היוזם יכול לפנות אחרי חצי שנה לוועדת הכנסת אם הדיון לא הסתיים, נכון?
ארבל אסטרחן: לא אם זה לא על סדר-היום.
זאב אלקין: כן, כמו שזה מנוסח היום.
ארבל אסטרחן: היום זה מנוסח קצת בצורה לא ברורה.
ארבל אסטרחן: אם הדיון לא הסתיים.
ארבל אסטרחן: אגב, יכול להיות שדיון לא מסתיים אחרי חצי שנה לא כי מעכבים, אלא כי זה חוק גדול ולא דנו בו.
ירדנה מלר-הורוביץ: תראי את ההערה של דורית ואג.
ירדנה מלר-הורוביץ: היא באמת כותבת.
ירדנה מלר-הורוביץ: דורית ואג מעירה: לעיתים העיכוב בוועדה נעשה בהסכמת המציע.
יריב לוין: אני חושב שההערה של דורית היא נכונה.
זאב אלקין: השאלה לא רלוונטית כי כדי לפנות לוועדת הכנסת צריך את היוזם.
זאב אלקין: אם הוא הסכים לחכות אז הוא גם לא יפנה.
אורית נוקד: איזה יוזם?
אורית נוקד: האם היוזם הראשון?
ארבל אסטרחן: אחד היוזמים.
ארבל אסטרחן: לא היתה פה הסכמה, אם אתם זוכרים.
יריב לוין: זה מה שאני רציתי לעגן ולא רציתם.
ארבל אסטרחן: סהר התנגד לקבוע שאם יש מחלוקת בין היוזמים, הראשון - - -.
ארבל אסטרחן: ולכן, כשכתוב יוזם זה אחד היוזמים.
ארבל אסטרחן: כל אחד מהם יכול.
יריב לוין: אני מאוד בעד לחזור לגרסה הוודאית שבה ליוזם הראשון יש את הבעלות.
זאב אלקין: גם אני בעד, כי אחרת היוזם הראשון הוא זה שמעכב, ואז בא היוזם השני ומנסה למשוך את זה.
יריב לוין: אני אומר עוד הפעם, אם אתם תעשו שיקול שני ותסכימו - - -
קריאה: יש לזה חוץ משמעויות, חוץ מהמקרה הזה.
יריב לוין: לכן, אני אומר, אם תעשו שיקול שני - - -.
יריב לוין: אני חושב שלאורך כל הקו זאת היתה קביעה נכונה.
יריב לוין: אבל, - - -
זאב אלקין: אבל במקרה הזה זה מאוד בולט.
זאב אלקין: לכן, אולי לפחות פה תסכימו שזה יהיה היוזם - - -
יריב לוין: אי-אפשר, זאב.
יריב לוין: כי אחרת אתה תגיע למצב שעל כל נושא ספציפי יש משהו.
יריב לוין: עזוב, אי-אפשר.
יריב לוין: יותר טוב שיהיה פשוט וקל גם במחיר של - - -.
יריב לוין: הבעיה הזאת קיימת לא רק פה, היא קיימת בכל מקום.
יריב לוין: כי אם היוזם השני מחליט להעלות את החוק לוועדת שרים, או כל מיני.
יריב לוין: יש פה המון - - -.
יריב לוין: אני אומר עוד פעם, אני חושב ששווה שתעשו איזושהי חשיבה שנייה לעניין הזה.
יריב לוין: בעיניי, עדיפה הגרסה הוודאית.
יריב לוין: אגב, הגענו ממש עד שם עם ודאות מוחלטת, ופה נעצרנו.
יריב לוין: אבל כל עוד לא תודיעו אחרת - - -.
יריב לוין: אם יש הסכמה לזה פשוט תגידו, ואז נעשה שינוי רוחבי של כל העניין מהיסוד.
נאזם בדר: יריב, בעניין של אם לא הסתיים – אני חושב שזה מכניס את הוועדה שדנה בחוק למיטת סדום.
נאזם בדר: זה קשה.
נאזם בדר: אם לא מועלה על סדר-היום – זאת הסבירות.
נאזם בדר: מאיפה זה בא?
נאזם בדר: זה בא מהמקום שיושב-ראש ועדה מעכב, לכן הוגדר קודם שלא הוצב על סדר-היום.
יריב לוין: מה המצב הקיים היום?
יריב לוין: היום אם זה לא הוצב על סדר-היום או אם זה לא הסתיים?
ארבל אסטרחן: אני חייבת לומר שהיום זה מנוסח בצורה לא כל כך ברורה.
ארבל אסטרחן: אבל היום כתוב: עברו שישה חודשים מהיום שזה עבר לוועדה, והיא לא פעלה כאמור ב-(ב).
ארבל אסטרחן: סעיף קטן (ב) בסעיף 112 אומר שהוועדה לא הניחה את מסקנותיה על שולחן הכנסת, או לא החזירה את הצעת החוק - - -
ירדנה מלר-הורוביץ: לא הסתיים הדיון.
יריב לוין: אם כך, לא נשנה את זה למרות ש - - -
אורית נוקד: יש לי עוד שאלה.
אורית נוקד: לגבי הזמן הקצוב – ייתנו לראש הוועדה שכבר עיכב במשך חצי שנה.
אורית נוקד: רשום פה שוועדת הכנסת רשאית להעביר את הדיון לוועדה אחרת.
אורית נוקד: האם זה בהצבעה של כלל חברי ה- - -?
אורית נוקד: זה בעייתי, כי אם זה עניין קואליציוני אז גם כך בוועדה - - -
זאב אלקין: אבל ככה זה תמיד.
ארבל אסטרחן: ועדת הכנסת מקבלת הרבה החלטות.
אורית נוקד: לא עשינו בזה שום דבר, אז הצעת החוק תשכב.
יריב לוין: היא לא בהכרח תשכב.
אורית נוקד: כן, בוודאי כי זה עניין קואליציוני.
אורית נוקד: בכל מקרה זה יתעכב.
משה גפני: אבל אם יש רוב בוועדת הכנסת שלא להעביר או כן להעביר אז יש גם רוב להפיל את הצעת החוק.
יריב לוין: במליאה או בוועדה.
משה גפני: או בוועדה.
משה גפני: חוץ מזה, את בטוחה שלא תהיו בשלטון בקדנציה הבאה?
משה גפני: אני הייתי פה וראיתי כאלה שנמצאים באופוזיציה, ומייד אחרי זה הם בקואליציה והם בשלטון.
משה גפני: ראיתי ההיפך.
יריב לוין: משה, העסק פה מתנהל בראייה אופוזיציונית כי הם באופוזיציה והם כנראה לא מאמינים שהם יהיו בשלטון, ואנחנו בשלטון ולא יודעים להיות בשלטון.
יריב לוין: התוצאה היא שכולנו עובדים בחשיבה אופוזיציונית.
משה גפני: אתם אנשים מאמינים, נכון?
זאב אלקין: בקיצור, אתה הגורם הכי בטוח פה.
משה גפני: אני בכלל לא בטוח אם אני בקואליציה או באופוזיציה.
משה גפני: אני לא יודע באיזה יום אני בקואליציה, ובאיזה יום - - -
יריב לוין: אתה יודע בוודאות שני דברים.
יריב לוין: איפה אתה, ואיפה הרבה יותר כיף לך להיות.
משה גפני: זה דיון ארוך מאוד.
משה גפני: האם אנחנו יכולים לחזור עכשיו לרביזיות?
יריב לוין: כן, רגע בואו נסכם את הנקודה הזאת.
ארבל אסטרחן: אז אנחנו אומרים רק הצעת חוק פרטית או הצעה לסדר, נכון?
ארבל אסטרחן: זה אותו דין להצעה לסדר.
ארבל אסטרחן: היוזם יכול לפנות לוועדת הכנסת אם חצי שנה, כולל הפגרה – זאת אומרת, זה שישה חודשים בדיוק – לא הסתיים הדיון בוועדה, ואז ועדת כנסת יכולה לקצוב זמן נוסף לאותה ועדה כדי שתביא את דיוניה - - -.
ארבל אסטרחן: אתה לא רוצה פה להצבעה, או שכן?
יריב לוין: כן, אותו דבר.
ארבל אסטרחן: שתביא את דיוניה לסיום ולהצבעה.
יריב לוין: בחוק פרטי, כן.
ארבל אסטרחן: רק פרטי.
ארבל אסטרחן: והיא יכולה להעביר לוועדה אחרת, לרבות תוך קציבת זמן.
ארבל אסטרחן: זאת אומרת, היא יכולה לקצוב ולא.
ארבל אסטרחן: ימי הפגרה באים.
ארבל אסטרחן: אנחנו נגיד רק את (ב), זה משהו טכני.
ארבל אסטרחן: הצעת יו"ר הכנסת לא התקבלה.
ארבל אסטרחן: אמרנו חצי שנה מיום שזה עבר לוועדה.
ארבל אסטרחן: מבחינת המועדים, אם ועדת הכנסת היא זו שקבעה את הוועדה - - -
יריב לוין: למה היא לא התקבלה?
יריב לוין: זה גם לגבי נושא שהועבר, אם מדובר בהצעה, לפי מה שאני רואה פה.
ארבל אסטרחן: לא, יו"ר הכנסת רצה לתת סמכות ליו"ר ועדה שמעכב גם אם לא עברה חצי שנה.
ארבל אסטרחן: הוא אומר: אני עכשיו לא שם את זה על סדר-היום.
יריב לוין: אני חושב שזה מוגזם, מוגזם, מוגזם.
וילמה מאור: מדובר רק בהצעות חוק או גם ב- - -?
יריב לוין: לא, גם בהצעות לסדר.
ארבל אסטרחן: הצעות חוק, הצעות לסדר.
ארבל אסטרחן: גם דיונים מהירים.
תמר כנפו: גם דיונים מהירים.
תמר כנפו: הם מתחילים והם לא נגמרים.
ירדנה מלר-הורוביץ: יש ועדות שלא דנות בהגדרה בהצעות לסדר.
ארבל אסטרחן: זה גם.
ארבל אסטרחן: הצעות חוק, הצעות לסדר, דיון מהיר.
וילמה מאור: אנחנו לא דנים בכלל בהצעות לסדר.
וילמה מאור: אין לנו זמן.
וילמה מאור: זה לא מתוך כוונות רעות, אלא מתוך הזמן שאין.
ארבל אסטרחן: (ב) הוא רק סעיף טכני שמבה
ארבל אסטרחן: יר שאם הצעת חוק או הצעה לסדר עברה לוועדת הכנסת לקביעת הוועדה אז היום שבו ועדת הכנסת מוסרת על הודעתה לכנסת או אם היא מקימה ועדה משותפת חדשה, היום שהיא מודיעה על הקמת הוועדה זה היום שממנו מתחילים לספור את השישה חודשים.
יריב לוין: רביזיות.
ארבל אסטרחן: בדיון הקודם דובר על נוסח, ובפניכם מונח כבר הנוסח, כולל השינויים מהישיבה הקודמת, סעיף 16 – דיון מחדש.
ארבל אסטרחן: אולי צריך לשמוע מה הן ההערות.
משה גפני: אני קראתי את הנוסח הזה.
משה גפני: קודם כל, יש לי הערה לגבי התייעצות סיעתית, ובלבד שהדחייה תעלה על חמש דקות.
משה גפני: אני לא חושב שזה דבר נכון.
משה גפני: זאת אומרת, לקבוע זמן בתקנון, מכיוון שהמשמעות של העניין זה שקובעים חמש דקות.
משה גפני: זה המשמעות של העניין, אף על-פי שהאמירה בהצעה הזאת זה שהיא תעלה על חמש דקות.
משה גפני: אבל זה ברור שראשי הוועדות יבקשו חמש דקות.
משה גפני: מכיוון שזה לא נכון.
משה גפני: יש לפעמים באמת שצריך התייעצות - - -
יריב לוין: אז ייתנו יותר.
יריב לוין: תמיד ייתנו יותר.
משה גפני: - - -חמש דקות זה יהיה חמש דקות.
זאב אלקין: ראשית, היום לפעמים נותנים דקה.
זאב אלקין: שנית, היום יו"ר ועדה לא מחויב - - -
יריב לוין: אני מציע לכתוב שלא תפחת, לא תעלה על חמש דקות.
יריב לוין: צריך לכתוב שהדחייה לא תפחת מחמש דקות.
משה גפני: לגבי הנושא של הרביזיות – מה שמנוסח פה זה בסדר.
משה גפני: יש ועדה שהיא דנה בהצעת חוק.
משה גפני: בא מישהו מהמנויים בתקנון והוא מבקש רביזיה.
משה גפני: קובעים רביזיה בעוד חצי שעה, לפחות חצי שעה, ובזה נגמר העניין.
משה גפני: בוועדת הכספים האופרה היא שונה לחלוטין.
משה גפני: אני דווקא טוב כי בקדנציה הבאה אני כנראה באופוזיציה, ואז אני אוכל ל - - - תראו מה שיקרה בוועדת כספים.